smcproject/ml-wiki-sentences huggingface dataset:
2007 ഫെബ്രുവരി 1-ന് 82-ആം വയസ്സിൽ അദ്ദേഹം അന്തരിച്ചു.
സാവിത്രി അന്തർജനമായിരുന്നു ഭാര്യ.
ഇവർ 2013-ൽ അന്തരിച്ചു.
1972 ൽ അഴീക്കോടൻ രാഘവൻ കൊലക്കേസിലെ പ്രതിയായി.
പിന്നീട് കോടതി വെറുതെ വിട്ടു.
മാധ്യമം പ്രവർത്തനം
കാഹളം എന്ന പേരിൽ ഒരു പത്രം ആരംഭിച്ചെങ്കിലും ബാദ്ധ്യത കാരണം പ്രസിദ്ധീകരണം അവസാനിപ്പിച്ചു.
അധികാരങ്ങൾ പഴയ അയ്യന്തോൾ ഗ്രാമപഞ്ചായത്ത് പ്രസിഡന്റ് (ഇന്ന് ഈ പഞ്ചായത്ത് നിലവിലില്ല. അത് തൃശ്ശൂർ കോർപ്പറേഷന്റെ ഭാഗമാണ്) .
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1970 മണലൂർ നിയമസഭാമണ്ഡലം എൻ.ഐ. ദേവസിക്കുട്ടി കോൺഗ്രസ് (ഐ.) എ.വി. ആര്യൻ സി.പി.ഐ.എം. 1967 ഒല്ലൂർ നിയമസഭാമണ്ഡലം എ.വി. ആര്യൻ സി.പി.ഐ.എം. പി.പി. ഫ്രാൻസീസ് കോൺഗ്രസ് (ഐ.) 1965 ഒല്ലൂർ നിയമസഭാമണ്ഡലം എ.വി. ആര്യൻ സി.പി.ഐ.എം. പി.ആർ. ഫ്രാൻസീസ് കോൺഗ്രസ് (ഐ.) അവലംബം
എ.ബി.സി.ഡി: അമേരിക്കൻ ബോൺ കൺഫ്യൂസ്ഡ് ഡെസി ഇംഗ്ലീഷ് വിലാസം https://ml.wikipedia.org/wiki/ABCD:_American-Born_Confused_Desi
എബിസിഡി: അമേരിക്കൻ-ബോൺ കൺഫ്യൂസ്ഡ് ദേസി ചുരുക്കത്തിൽ എബിസിഡി എന്നത് 2013 -ൽ പുറത്തിറങ്ങിയ ഒരു മലയാള ചലച്ചിത്രമാണ്.
ഷിബു തമീൻസ് നിർമിച്ചു മാർട്ടിൻ പ്രക്കാട്ട് സംവിധാനം ചെയ്ത ഈ ചിത്രത്തിൽ ദുൽഖർ സൽമാനു പുറമേ പുതുമുഖങ്ങളായ ജേക്കബ് ഗ്രിഗറി, അപർണ ഗോപിനാഥ് , ടോവിനോ തോമസ്‌ തുടങ്ങിയവർ പ്രധാന വേഷങ്ങളിൽ അഭിനയിക്കുന്നു.
അമേരിക്കയിൽ ജനിച്ചു വളർന്ന രണ്ടു യുവാക്കൾ അവരുടെ മാതൃനാടായ കേരളത്തിൽ എത്തുന്നതും തുടർന്നുണ്ടാവുന്ന സംഭവങ്ങളുമാണ് കഥാ പശ്ചാത്തലം.
അഭിനേതാക്കൾ ദുൽഖർ സൽമാൻ - ജോൺസ് ജേക്കബ് ഗ്രിഗറി - കോര അപർണ്ണ ഗോപിനാഥ് - മധുമിത ലാലു അലക്സ്‌ - ഐസക് ജോൺ (ജോൺസിന്റെ അച്ഛൻ) ടോവിനോ തോമസ്‌ - അഖിലേഷ് വർമ വിജയരാഘവൻ - രവി വർമ സജിനി സക്കറിയ - സൂസൻ (ജോൺസിന്റെ അമ്മ) കലാഭവൻ നവാസ് കല്പന തമ്പി ആന്റണി സംഗീതം
ഈ ചലച്ചിത്രത്തിന്റെ സംഗീത സംവിധാനം നിർവഹിച്ചത് ഗോപി സുന്ദർ ആണ്.
സന്തോഷ്‌ വർമ , റഫീക്ക് അഹമദ് , അന്ന കാതറീന തുടങ്ങിയവർ വരികൾ എഴുതി.
ചിത്രത്തിലെ നായകനായ ദുൽഖർ സൽമാൻ "ജോണി മോനെ ജോണി" എന്ന ഗാനം ആലപിച്ചിരിക്കുന്നു.
ഈ ഗാനം യുടുബിലെ കാഴ്ചകളുടെ എണ്ണത്തിൽ കൂടി പ്രസിദ്ധമായി.
ഈ ചിത്രത്തിൽ 1960-ൽ പുറത്തിറങ്ങിയ നീലി സാലി എണ്ണ ചിത്രത്തിലെ നയാപൈസയില്ല കയ്യിലൊരു നയാപൈസയില്ല...
എന്ന ഗാനവും ഉൾപ്പെടുത്തിയിട്ടുണ്ട്.
ചിത്രത്തിൽ കരിന്തലകൂട്ടം എന്ന നാടോടി പാട്ട്സംഗത്തിന്റെ ചില ഗാനങ്ങളും ഉണ്ട്.
എ.റ്റി.
ജോർജ്ജ് ഇംഗ്ലീഷ് വിലാസം https://ml.wikipedia.org/wiki/A.
T._George
പതിമൂന്നാം (2011-2016) കേരള നിയമസഭയിൽ പാറശ്ശാല മണ്ഡലത്തെ പ്രതിനിധീകരിച്ച തിരുവനന്തപുരം ജില്ലയിൽ നിന്നുള്ള കോൺഗ്രസ് നേതാവാണ് എ.റ്റി.
ജോർജ് (ജനനം:12 മാർച്ച് 1954) ജീവിതരേഖ
തിരുവനന്തപുരം ജില്ലയിലെ പാറശ്ശാല താലൂക്കിൽ തങ്കപ്പൻ നായരുടേയും ത്രേസ്യയുടേയും മകനായി 1954 മാർച്ച് 12ന് ജനിച്ചു.
ബി.എസ്.സി.ഡി.എച്ച്.എം.എസ് ആണ് വിദ്യാഭ്യാസ യോഗ്യത.
കെ.എസ്.യു വഴിയാണ് പൊതുരംഗ പ്രവേശനം.
വിദ്യാർത്ഥി കാലഘട്ടത്തിൽ കെ.എസ്.യുവിൻ്റെ യൂണിറ്റ് സെക്രട്ടറിയായും പ്രസിഡൻറായും പ്രവർത്തിച്ചു.
2011-ലെ നിയമസഭ തിരഞ്ഞെടുപ്പിൽ പാറശ്ശാലയിൽ നിന്ന് നിയമസഭാംഗമായി തിരഞ്ഞെടുക്കപ്പെട്ടു.
മറ്റ് പദവികൾ പ്രസിഡൻറ് , സെക്രട്ടറി യൂത്ത് കോൺഗ്രസ് പാറശാല മണ്ഡലം കമ്മിറ്റി സെക്രട്ടറി ബ്ലോക്ക് കോൺഗ്രസ് കമ്മിറ്റി, പാറശാല ജില്ലാ പഞ്ചായത്തംഗം, പാറശാല ഡിവിഷൻ പ്രതിപക്ഷ നേതാവ്, പാറശാല ഗ്രാമ പഞ്ചായത്ത് 2006 മുതൽ തിരുവനന്തപുരം ഡി.സി.സി. ജനറൽ സെക്രട്ടറി ഡയറക്ടർ, പാറശാല സർവീസ് സഹകരണ ബാങ്ക് പ്രസിഡൻറ്, പാറശാല ക്ഷീര വ്യവസായ സഹകരണ സംഘം, പ്രിയദർശിനി കൾച്ചറൽ ഓർഗനൈസേഷൻ, പൗരസമിതി പാറശാല, പൊഴിയൂർ ലേബർ കോൺഗ്രസ് ലയൺസ് ക്ലബ് ഗവേണിംഗ്  ബോഡി അംഗം സെക്രട്ടറി, തിരുവനന്തപുരം ജില്ലാഹെഡ്ലോഡ് ജനറൽ വർക്കേഴ്സ് യൂണിയൻ കോൺഗ്രസ് വൈസ് പ്രസിഡൻറ്, സൗത്ത് ട്രാവൻകൂർ ഡിസ്റ്റിലറി ലേബഴ്സ് കോൺഗ്രസ്, ജില്ലാ കളിമൺ വ്യവസായ തൊഴിലാളി കോൺഗ്രസ് ജില്ലാ സെക്രട്ടറി , വൈസ് പ്രസിഡൻറ് ഐ.എൻ.ടി.യു.സി. തിരുവനന്തപുരം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 പാറശ്ശാല നിയമസഭാമണ്ഡലം എ.ടി. ജോർജ് കോൺഗ്രസ് (ഐ.) , യു.ഡി.എഫ് ആനാവൂർ നാഗപ്പൻ സി.പി.എം. , എൽ.ഡി.എഫ്. അവലംബം ↑ http://www.niyamasabha.org/codes/13kla/members/a_t_george.htm ↑ http://www.keralaassembly.org/election/assembly_poll.php?year=2011 no=137 ↑ https://www.newindianexpress.com/states/kerala/2012/mar/10/fallout-of-a-simmering-feud-347598.html ↑ https://www.newindianexpress.com/states/kerala/2012/mar/10/making-a-political-statement-through-resignation-347595.html ↑ https://english.mathrubhumi.com/election/2016/kerala-assembly-election/a-t-george-to-contest-from-parassala-panel-in-28-seats-english-news-1.963294%5Bപ്രവർത്തിക്കാത്ത+കണ്ണി%5D ↑ https://resultuniversity.com/election/parassala-kerala-assembly-constituency#2011 https://www.elections.in/kerala/assembly-constituencies/parassala.html
എ.യു.പി. സ്കൂൾ ചിറ്റിലഞ്ചേരി
പാലക്കാട് ജില്ലയിലെ ആലത്തൂർ ഉപജില്ലയിലെ എ.യു.പി.സ്കൂൾ 1893-ൽ 27 വിദ്യാർത്ഥികളുമായി എഴുത്തുപള്ളിക്കൂടമായി തുടങ്ങിയതാണ്.
1903ൽ ഇതിനെ ഒരു അംഗീകൃത വിദ്യാലയമാക്കി ഇപ്പോഴത്തെ സ്ഥലത്തേക്ക് പതിയിൽ കേശവൻ നായർ മാറ്റി സ്ഥാപിച്ചു.
1952-ൽ സേതുമാധവൻ നായർ ഈ സ്ഥാപനത്തെ ഹൈയർ എലിമെന്ററി സ്കൂൾ ആക്കി ഉയർത്തി.
1993-ൽ സ്കൂൾ നൂറാം വാർഷികം ആഘോഷിച്ചു.
പുറത്തേക്കുള്ള കണ്ണികൾ സ്കൂളിന്റെ ബ്ലോഗായ നോട്ട്ബുക്ക്
എ.രാധിക സുരേഷ് ഇംഗ്ലീഷ് വിലാസം https://ml.wikipedia.org/wiki/A.
_Radhika_Suresh
മലയാളിയായ അന്തർദേശീയ ടേബിൾ ടെന്നീസ് താരമാണ് എ. രാധിക സുരേഷ്.
അമ്പിക രാധിക സുരേഷ് എന്നാണ് മുഴുവൻ പേര്.
ടേബിൾ ടെന്നീസ് താര കുടുംബത്തിൽ ജനിച്ചു.
സഹോദരൻ ആർ. രാജേഷ് മുൻ സംസ്ഥാന ചാംപ്യനാണ്.
പിതാവ് കെ.ആർ. പിള്ള തമിഴ്‌നാട്, കേരള സംസ്ഥാന ചാംപ്യനായിരുന്നു.
10ആം വയസ്സിൽ സ്റ്റേറ്റ് സബ് ജൂനിയർ മത്സരത്തിൽ വിജയിയായി.
1986മുസഫർ പുരിൽ നടന്ന ദേശീയ സബ് ജൂനിയർ മത്സരത്തിൽ വിജയിയായി.
1989ൽ ഇൻഡോറിൽ നടന്ന ടേബിൾ ടെന്നീസ് മത്സരത്തിൽ ജൂനിയർ ക്രൗൺ ആയി.1995ൽ പോണ്ടിച്ചേരിയിൽ നടന്ന വനിതാ ടെബിൾ ടെന്നീസിൽ വിജയിച്ചു.
1996ൽ അറ്റ്‌ലാന്റയിൽ നടന്ന ഒളിമ്പിക്‌സിൽ ഇന്ത്യയെ പ്രതിനിധീകരിച്ചു.
1991, 1993, 1995 എന്നീ വർഷങ്ങളിൽ ലോക ചാംപ്യൻഷിപ്പിൽ പങ്കെടുത്തു.
ഇതേ വർഷങ്ങളിൽ കോമൺവെൽത്ത് ഗെയിംസിലും ഇന്ത്യയെ പ്രതിനിധീകരിച്ചു.
1990, 1992, 1994 വർഷങ്ങളിൽ ഏഷ്യൻ ചാംപ്യൻഷിപ്പിൽ പങ്കെടുത്തു.
1991ൽ നടന്ന കോമൺവെൽത്ത് ചാംപ്യൻഷിപ്പിൽ വെള്ളി മെഡൽ നേടിയ ഇന്ത്യൻ ടീമിൽ അംഗമായിരുന്നു.
1991ൽ കോളംബോയിൽ നടന്ന സൗത്ത് ഏഷ്യൻ ഫെഡറേഷൻ ഗെയിംസിൽ മൂന്ന് സ്വർണ്ണ മെഡൽ നേടി.
വ്യക്തിഗത, ഡബിൾ, ടീം ഇനത്തിലുമാണ് സ്വർണ്ണം നേടിയത്.
1993ൽ ധാക്കയിൽ നടന്ന ഇതേ മത്സരത്തിലും ഈ വിജയം ആവർത്തിച്ചു.
ഇന്ത്യൻ ഓയിൽ കോർപ്പറേഷനിൽ കസ്റ്റമർ സർവ്വീസ് എക്‌സിക്യുട്ടീവ് ആയി ജോലി ചെയ്യുന്നു.
കൊച്ചിയിലെ കടവന്ത്രയിൽ കെ.ആർ പിള്ള ടേബിൾ ടെന്നീസ് അക്കാദമി എന്ന പേരിൽ പരിശീലനം കേന്ദ്രം നടത്തുന്നു.
2015ൽ ഒളിമ്പ്യൻ സുരേഷ് ബാബു സ്മാരക ഒളിമ്പ്യൻ അവാർഡ് ലഭിച്ചു.
ഉമ്മർ ഇംഗ്ലീഷ് വിലാസം https://ml.wikipedia.org/wiki/A.
_Ummer ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ പ്രമുഖ ചലച്ചിത്രസംഗീതസംവിധായകരിൽ ഒരാളായിരുന്നു അഞ്ചുകണ്ടി തളയ്ക്കൽ ഉമ്മർ എന്ന എ.റ്റി.
ഉമ്മർ (10 മാർച്ച് 1933 - 18 ഒക്ടോബർ 2001).
ദേവരാജൻ , ബാബുരാജ് , കെ.രാഘവൻ , ദക്ഷിണാമൂർത്തി തുടങ്ങിയ സംഗീതസംവിധായകരുടെ കാലഘട്ടത്തിലായിരുന്നു ഇദ്ദേഹത്തിന്റെയും ഗാനങ്ങൾ മലയാളത്തിന് ലഭിച്ചത്.
1933 മാർച്ച് 10 -ന് കണ്ണൂരിൽ മൊയ്തീൻകുഞ്ഞി-സൈനബ ദമ്പതികളുടെ മകനായി ജനിച്ച അഞ്ചുകണ്ടിയിൽ തളയ്ക്കൽ ഉമ്മർ, 1967 ലെ ' തളിരുകൾ ' എന്ന ചിത്രത്തിലൂടെയാണ് രംഗത്തുവന്നത്.
അടുത്ത സുഹൃത്തായിരുന്ന ഡോ. പവിത്രനായിരുന്നു ഗാനരചന. 'ആകാശവീഥിയിൽ' എന്നുതുടങ്ങുന്ന ഗാനമായിരുന്നു ആദ്യത്തേത്.
1970-കളിൽ ഉമ്മർ ഗാനരചയിതാവ് ബിച്ചു തിരുമലയോടു ചേർന്നു.
പി. ഭാസ്കരൻ , ഒ.എൻ.വി. കുറുപ്പ് തുടങ്ങിയ പ്രമുഖ ഗാനരചയിതാക്കളോടൊപ്പവും ഗാനങ്ങൾ അദ്ദേഹം ചെയ്തിട്ടുണ്ട്.
രണ്ടാമത്തെ ചിത്രമായ 'ആൽമരം' ശ്രദ്ധിക്കപ്പെട്ടു. 'ആഭിജാത്യ'ത്തിലെ ഗാനങ്ങളിലൂടെയാണ് അദ്ദേഹം മലയാളിമനസ്സുകളിലേക്കെത്തുന്നത്.
ആഭിജാത്യത്തിലെ 'ചെമ്പകപ്പൂങ്കാവനത്തിലെ', വ്യശ്ചികരാത്രി തൻ , മഴമുകിലൊളിവർണ്ണൻ,  തെക്കൻ കാറ്റിലെ പ്രിയമുള്ളവളേ, തുഷാരബിന്ദുക്കളേ, ഒരു മയിൽപ്പീലിയായ് ഞാൻ (അണിയാത്ത വളകൾ ), സ്വയംവരത്തിനു പന്തലൊരുക്കി (ഉത്സവം), ഒരു നിമിഷം തരൂ (സിന്ദൂരം)  തുടങ്ങിയ ഗാനങ്ങൾ ഏറെ ശ്രദ്ധിക്കപ്പെട്ടു.
കെ.ജെ. യേശുദാസും എസ്. ജാനകിയുമാണ് അദ്ദേഹത്തിന്റെ ഗാനങ്ങളിൽ ഭൂരിപക്ഷവും ആലപിച്ചത്.
എങ്കിലും എല്ലാ ഗായകർക്കും അദ്ദേഹം അവസരങ്ങൾ കൊടുത്തിട്ടുണ്ട്.
2001 ഒക്ടോബർ 18-ന് 68-ആം വയസ്സിൽ ചെന്നൈയിലെ സ്വവസതിയിൽ വച്ച് അദ്ദേഹം അന്തരിച്ചു.
ഹഫ്സത്താണ് ഉമ്മറിന്റെ ഭാര്യ.
1978-ലായിരുന്നു ഇവരുടെ വിവാഹം.
അമർ ഇലാഹി എന്നൊരു മകൻ ഇവർക്കുണ്ട്.
അവലംബം ↑ ↑ http://www.dhool.com/sotd2/908.html
എ.വി. അനിൽകുമാർ ഇംഗ്ലീഷ് വിലാസം https://ml.wikipedia.org/wiki/A.
V._Anilkumar
ഒരു മലയാള സാഹിത്യകാരനാണ് എ.വി. അനിൽകുമാർ .
കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
കൃതികൾ ചരിത്രത്തിനൊപ്പം നടന്ന ഒരാൾ ചരിത്രം ഒരു സമരായുധം അടിമയുടെ ജീവിതം പുരസ്കാരങ്ങൾ ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം (1996ൽ ചരിത്രത്തിനൊപ്പം നടന്ന ഒരാൾ എന്ന കൃതിയ്ക്ക്) അവലംബം ↑ http://www.pusthakakada.com/325_%5Bപ്രവർത്തിക്കാത്ത+കണ്ണി%5D ↑ ↑ ജീവചരിത്രം/ആത്മകഥ എന്ന വിഭാഗത്തിൽ കേരള സാഹിത്യ അക്കാദമി പുരസ്കാരം ലഭിച്ച കൃതികൾ .
എ.വി. അബ്ദുറഹിമാൻ ഹാജി ഇംഗ്ലീഷ് വിലാസം https://ml.wikipedia.org/wiki/A.
V._Abdurahman_Haji
മുസ്ലീം ലീഗിന്റെ പ്രമുഖ നേതാവും നിയമസഭാ സാമാജികനുമായിരുന്നു എ.വി. അബ്ദുറഹിമാൻ ഹാജി .
ആറാം തരം വരെ പഠിച്ച ഇദ്ദേഹം 1948ൽ മുസ്ലീം ലീഗിൽ ചേർന്നു.
1971 ആദ്യമായി നിയമസഭയിലെത്തി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1996 തിരുവമ്പാടി നിയമസഭാമണ്ഡലം എ.വി. അബ്ദുറഹിമാൻ ഹാജി മുസ്ലീം ലീഗ് , യു.ഡി.എഫ്. സിറിയക് ജോൺ 1991 തിരുവമ്പാടി നിയമസഭാമണ്ഡലം എ.വി. അബ്ദുറഹിമാൻ ഹാജി മുസ്ലീം ലീഗ് , യു.ഡി.എഫ്. സിറിയക് ജോൺ കുടുംബം
കുഞ്ഞൈഷയാണു് ഭാര്യ.
ഒരു പുത്രനുണ്ട്.
ഓർത്തോഡോൺടിക്സ് ഇംഗ്ലീഷ് വിലാസം https://ml.wikipedia.org/wiki/Orthodontics
ദന്തശാസ്ത്രത്തിന്റെ ഒരു പ്രധാനപ്പെട്ട ശാഖയാണ് ഓർത്തോഡോണ്ടിക്സ് ഇംഗ്ലീഷ്: Orthodontics.
ദന്തവൈദ്യശാസ്ത്രത്തിലെ ആദ്യത്തെ സ്പെഷ്യൽറ്റി ശാഖയാണിത്.
എഡ്വേർഡ് ഹാർട്ട്ലി ആംഗിൾ ആണ് ഈ ശാഖയുടെ പിതാവായി അറിയപ്പെടുന്നത്.
ദന്തക്രമരോഗനിർണയം, പ്രതിരോധിക്കുക, ക്രമം തെറ്റുന്നതിനു മുൻപേ ഇടപെടുക, തെറ്റായ സ്ഥാനമുള്ള പല്ലുകൾ അല്ലെങ്കിൽ താടിയെല്ലുകൾ, അതുമൂലം തെറ്റായി കടിക്കുന്ന രീതി എന്നിവയെ അഭിസംബോധന ചെയ്യുന്ന ഒരു ദന്തചികിത്സാ സ്പെഷ്യാലിറ്റിയാണ് ഇത്.
ഓർത്തോഡോണ്ടിക്സ് ആൻഡ് ഡെന്റോഫേഷ്യൽ ഓർത്തോപീഡിക്‌സ് എന്നാണിന്ന് ഈ ശാഖയെ വിളിക്കുന്നത്.
മുഖവളർച്ചയുടെ പരിഷ്‌ക്കരണത്തെയും ഇത് അഭിസംബോധന ചെയ്‌തേക്കാം.
പല്ലുകളുടെയും താടിയെല്ലുകളുടെയും അസാധാരണമായ വിന്യാസം സാധാരണയായി മിക്കവരിലും കണ്ടുവരുന്നുണ്ട് എന്ന് പഠനങ്ങൾ സൂചിപ്പിക്കുന്നു.
അമേരിക്കൻ അസോസിയേഷൻ ഓഫ് ഓർത്തോഡോണ്ടിക്‌സിന്റെ കണക്കനുസരിച്ച് വികസിത ലോകജനസംഖ്യയുടെ ഏതാണ്ട് 50% പേർക്കും ഓർത്തോഡോണ്ടിക് ചികിത്സയിൽ നിന്ന് പ്രയോജനം ലഭിക്കുന്ന തരത്തിൽ ഗുരുതരമായ ദന്തവൈകൃതം ഉണ്ട്:  എന്നാൽ ഈ ചികിത്സയെ മിക്ക ഇൻഷുറൻസ് കമ്പനികളും കോസ്മെറ്റിക് ചികിത്സാ വകുപ്പിൽ പെടുത്തിയിരിക്കുന്നതു കൊണ്ട്, ഗുരുതരമായ ആരോഗ്യപ്രശ്നമുള്ള ദന്തവൈകൃതമുള്ളവരെ 10% ൽ താഴെയായി മാത്രമേ ചില ഇൻഡക്സുകൾ പ്രകാരം കാണാൻ സാധിക്കുകയുള്ളൂ.
ഓർത്തോഡോണ്ടിക് ചികിത്സയുടെ ആരോഗ്യപരമായ നേട്ടങ്ങൾക്ക് നിർണായകമായ ശാസ്ത്രീയ തെളിവുകൾ കുറവാണ് എന്നിരുന്നാലും ഓർത്തോഡോണ്ടിക് ചികിത്സ പൂർത്തിയാക്കിയ രോഗികൾ ഓർത്തോഡോണ്ടിക് ചികിത്സയ്ക്ക് വിധേയരാകാത്ത രോഗികളേക്കാൾ ഉയർന്ന ജീവിത നിലവാരം പുലർത്തുന്നതായി റിപ്പോർട്ട് ചെയ്തിട്ടുണ്ട്.
ചികിത്സയ്ക്ക് നിരവധി മാസങ്ങൾ മുതൽ ഏതാനും വർഷങ്ങൾ വരെ വേണ്ടിവന്നേക്കാം, പല്ലിന്റെ സ്ഥാനവും താടിയെല്ലിന്റെ വിന്യാസവും ക്രമേണ ക്രമീകരിക്കുന്നതിന് ഡെന്റൽ ബ്രേസുകളും മറ്റ് ഉപകരണങ്ങളും ഉപയോഗിക്കേണ്ടി വരും.
ദന്തവൈകൃതം കഠിനമായ സന്ദർഭങ്ങളിൽ, ചികിത്സാ പദ്ധതിയിൽ താടിയെല്ലിൻറെ ശസ്ത്രക്രിയ വരെ ഉൾപ്പെടുത്താം.
ഒരു വ്യക്തി പ്രായപൂർത്തിയാകുന്നതിന് മുമ്പാണ് സാധാരണയായി ഇത്തരം ചികിത്സകൾ ആരംഭിക്കുന്നത്, പ്രായപൂർത്തിയാകുന്നതിന് മുമ്പുള്ള അസ്ഥികൾ പ്രായപൂർത്തിയാകുന്നതിന് മുമ്പ് കൂടുതൽ എളുപ്പത്തിൽ ക്രമീകരിക്കാൻ കഴിയും.
1990 കളിൽ പുതുതായി അവതരിപ്പിക്കപ്പെട്ട ഇൻവിസലൈൻ എന്ന ചികിത്സ ഓർത്തോഡോണ്ടിക്സ് ശാസ്ത്രശാഖയിൽ വഴിത്തിരിവുണ്ടാക്കിയ ഒരു മാറ്റമായി കരുതപ്പെടുന്നു.
ഇത് ചൂടുകൊണ്ടു രൂപവ്യത്യാസം വരുന്ന പ്ലാസ്റ്റിക് ഷീറ്റുകൾ ഉപയോഗിച്ച് പല്ലുകൾക്ക് സ്ഥാന ചലനം നടത്താൻ കഴിയുമെന്ന് കണ്ടെത്തിയതിനെ തുടർന്നുണ്ടായ ഒരു കണ്ടുപിടുത്തമാണ്.
ഇതിനു കമ്പ്യൂട്ടർ സോഫ്റ്റ് വെയറുകൾ ഉപയോഗിച്ച് പല്ലുകളിലെ സ്ഥാനമാറ്റങ്ങൾ പ്രവചിച്ച് ഒരോ ഘട്ടങ്ങളിലേയും പല്ലിന്റെ അളവുകൾ 3 ഡി പ്രിന്ററുകൾ ഉപയോഗിച്ച് സൃഷ്ടിച്ചെടുക്കുകയാണ് ചെയ്യുന്നത്.
ഈ പ്രിന്റുകളിൽ ഭാവിയിലേക്കു വേണ്ടുന്ന പ്ലാസ്റ്റിക് ട്രേകൾ ഉണ്ടാക്കുകയും അത് രോഗിക്ക് നൽകുകയും ചെയ്യുന്നു.
രോഗികൾ ഒർത്തോഡോണ്ടിസ്റ്റിനെ മാസം തോറും കാണേണ്ട ആവശ്യകത കുറയുന്നു എന്നു മാത്രമല്ല പലപ്പോഴും പിന്നീട് കാണേണ്ടതായേ വരുന്നില്ല എന്നുമുള്ള ഗുണങ്ങൾ മൂലവും ഇത്തരം ട്രേകൾ അദൃശ്യമാണ് എന്നതിനാൽ മുതിർന്നവർക്ക് ദന്തവൈകൃത ക്രമീകരണ ചികിത്സ മറ്റുള്ളവർ അറിയാതെ സ്വീകരിക്കാം എന്നുള്ളതും കൊണ്ട് ഈ ചികിത്സക്ക് വൻ തോതിൽ പ്രചാരം കിട്ടി വരുന്നു.
ഇന്ന് ഇന്ത്യയിലും പ്രത്യേകിച്ച് കേരളത്തിലും ഇൻവിസലൈനു ബദലായി നിരവധി കമ്പനികൾ രൂപമെടുത്തിട്ടുണ്ട്.
മുഖവൈകൃതത്തിനു കാരണമായ ക്രമം തെറ്റിയ പല്ലുകൾ, താടിയെല്ലുകളുടെ പരസ്പരബന്ധത്തിലുണ്ടാകുന്ന അപാകതകൾ എന്നിവ പരിഹരിക്കുന്നതിനുള്ള ചികിത്സയാണിത്.
പല്ലുകൾക്ക് ക്രമമായി നില്ക്കാൻ ഇടം ഉണ്ടാക്കി പ്രത്യേക ഉപകരണങ്ങൾക്കൊണ്ട് നേരിയ ബലം പ്രയോഗിച്ച് ക്രമേണ ദന്തങ്ങൾ ക്രമീകരിക്കുന്നു.
നേർത്ത ഉരുക്കു കമ്പികളോ മറ്റു ലോഹസങ്കരങ്ങളോ കൊണ്ടുണ്ടാക്കിയ തന്തുക്കളാണ് നേരിയ ബലം ചെലുത്തുവാൻ ഉപയോഗിക്കുന്നത്.
ഇത്തരം ഉപകരണങ്ങൾ ഇളക്കിമാറ്റാനാവുന്നവയോ ദന്തവുമായി സ്ഥിരമായി ബന്ധിച്ചിരിക്കുന്നവയോ ആകാം.
രണ്ടാമത്തെ വിഭാഗം കൂടുതൽ ഫലപ്രദമായി കണ്ടുവരുന്നു.
ഇതിനായി ബാൻഡുകൾ, ബ്രാക്കറ്റുകൾ, ട്യൂബുകൾ തുടങ്ങിയവ കോംപസിറ്റ് റെസിനോ ഗ്ലാസ് അയണോമറ്റോ ഉപയോഗിച്ച് പല്ലിനോട് ചേർത്തുറപ്പിക്കുകയാണ് ചെയ്യുന്നത്.
ഇത് ഒരു ദീർഘകാല ചികിത്സയാണ്.
താടിയെല്ലുകളുടെ അപാകത വളരെ ഗണ്യമാണെങ്കിൽ ശസ്ത്രക്രിയ ആവശ്യമായി വരാറുണ്ട്.
ഓർത്തോസ് എന്ന ഗ്രീക്ക് പദത്തിനു ശരി എന്നാണ് അർത്ഥം.
ഡോണ്ടിക്സ് എന്നാൽ പല്ല് എന്നും.
ഓർത്തോഡോണ്ടിക്സ് എന്നാൽ ശരിയായ പല്ലുകൾ എന്നർത്ഥം ചരിത്രം
ഫോസിൽ തെളിവുകൾ അപഗ്രഥിച്ചതിൽ നിന്ന് 50000 വർഷങ്ങൾക്കു മുന്നുള്ള നിയാണ്ടർത്താൽ മനുഷ്യനിൽ നിരതെറ്റിയ പല്ലുകൾ കണ്ടെത്തിയിട്ടുണ്ട്.
എന്നാൽ 3000 വർഷം മുൻപുള്ള തെളിവുകളിൽ നിന്നാണ് ഇത്തരം നിരതെറ്റിയ പല്ലുകൾ ശരിയാക്കാനുള്ള ശ്രമങ്ങൾ രേഖപ്പെടുത്തിയിട്ടുള്ളത് ഓർത്തോഡോണ്ടിക് ക്ലിപ്പുകൾ ഉത്ഭവിക്കുന്നതിനു മുന്നേ തന്നെ ഓർത്തോഡോണ്ടിക്സ് എന്ന പേർ പ്രചാരത്തിലുണ്ടായിരുന്നു.
ചെറിയ മർദ്ദം കൊണ്ട് പല്ലുകൾക്ക് സ്ഥാനഭ്രംശം ഉണ്ടാകും എന്ന് അന്നത്തെ ജനങ്ങൾക്ക് അറിയാമായിരുന്നു.
ഏട്രൂസ്കന്മാരും ഗ്രീക്കുകാരും ഇതിനായി പ്രത്യേകം ഉപകരണങ്ങൾ നിർമ്മിച്ചിരുന്നു.
അമേരിക്കൻ ഓർത്തോണ്ടിക്സ് അസോസിയേഷൻ, നരവംശ ശാസ്ത്രജ്ഞന്മാർ പുരാതന ഈജിപ്തിൽ മമ്മികളിൽ ലോഹപ്പട്ടകൾ ചുറ്റിയ പല്ലുകൾ കണ്ടെത്തിയതായി രേഖപ്പെടുത്തിയിരിക്കുന്നു.
ഈ പട്ടകൾ  മൃഗങ്ങളുടെ വയറ്റിൽ നിന്നുണ്ടാക്കിയെടൂക്കുന്ന നൂലുകൾ ബ്നധിപ്പിച്ചതായി കാണപ്പെട്ടത് പല്ലുകൾ ശരിയാക്കാനായിട്ടാണ് എന്ന് കരുതുന്നു.
, , ഗ്രീസിലും റോമിലും
400 ൽ പല്ലുകളുടേ ക്രമവ്യതിയാനങ്ങളെക്കുറിച്ച് ഹിപ്പോക്രാറ്റസ് രേഖപ്പെടുത്തിയിട്ടുണ്ട്.
(ca 460-377 bc).
എന്നാൽ അദ്യത്തെ ഓർതോഡോണ്ടിക് ചികിത്സയെപ്പറ്റി രേഖപ്പെടുത്തിയിരിക്കുന്നത് ഔലുസ് കോർണേലിയുസ് ചെൽസുസ് എന്ന റോമാക്കാരനാണ് (ക്രി.മു. 25- ക്രി.വ. 50) പാൽ പല്ലുകൾ പൊഴിയുന്നതിനു മുൻപേ സ്ഥിരദന്തങ്ങൾ വന്നാൽ അവ പറിച്ചു കൊടുത്തശേഷം വിരലുകൾ കൊണ്ടുള്ള മർദ്ദം മൂലം ശരിയാക്കിയെടുക്കാം എന്ന് അദ്ദേഹം വിവരിക്കുച്ചതായി ഒരു റോമൻ എഴുത്തുകാരൻ രേഖപ്പെടുത്തിയിട്ടുണ്ട്.
ഒരു പക്ഷെ ആദ്യത്തെ യാന്ത്രികമായ ഉപകരണത്തെ കുറിച്ചുള്ള വിവരണം പ്ലിനി ദ എൽഡർ ആണ്  നൽകിയിരിക്കുന്നത്.
(ക്രി.വ. 79) അദ്ദേഹം നീളം കൂടിയ പല്ലുകളിൽ വസ്തുക്കൾ വച്ച് അടക്കുന്നതു മൂല അവ ശരിയായ സ്ഥാനത്തേക്ക് വരുമെന്ന് വിവരിച്ചിരിക്കുന്നു.
Asbell MB.
A brief history of orthodontics.
Am J Orthod
Dentofacial Orthop 1990;98:176-83.
റഫറൻസുകൾ ↑ https://www.aaoinfo.org/sites/default/files/default_images/WahlHistoryAJO-DOChapter1.pdf ↑ ↑ ↑ ↑ ഓർത്തോഡോണ്ടിക്സ് ↑ Weinberger BW.
Historical résumé of the evolution and growth of orthodontia.
J Am Dent Assoc 1934;21:2001-21.
↑ Proffit WR, Fields HW, editors.
Contemporary orthodontics.
Saint Louis: Mosby; 2000.
↑ ↑ http://www.archwired.com/HistoryofOrtho.htm ↑ http://www.davidevansdds.com/history_of_braces.php ↑ http://www.archwired.com/HistoryofOrtho.htm ↑ ,Paladin P. Orthodontists mark centennial of dentistry’s oldest, largest specialty.
Available at: http://www.braces.org/history/ Archived 2006-04-27 at the Wayback Machine .
Accessed May 19, 2004.
ഓർതോക്ലാഡ ഇംഗ്ലീഷ് വിലാസം https://ml.wikipedia.org/wiki/Orthoclada
പോവാസിയെ കുടുംബത്തിൽ പെട്ട ഒരു ജനുസ്സ് പുല്ലാണ് ഓർതോക്ലാഡ .
(Orthoclada) പുറത്തേയ്ക്കുള്ള കണ്ണികൾ ഗ്രാസ്ബേസ് - ദി വേ‌ൾഡ് ഓൺലൈൻ ഗ്രാസ് ഫ്ലോറ
ഓർത്തോഗ്നാത്തിക് ശസ്ത്രക്രിയ
ഓർത്തോഗ്നാത്തിക് ശസ്ത്രക്രിയ, ( / ˌ ɔːr θ ə ɡ ˈ n æ θ ɪ k / ), ഇംഗ്ലീഷ് : Orthognathic Surgery.
താടിയെല്ല് ശരിയാക്കുന്ന ശസ്ത്രക്രിയ അല്ലെങ്കിൽ താടിയെല്ലിന്റെ ശസ്ത്രക്രിയ എന്നത് മുഖത്തെ താടിയെല്ലുകളായ മേൽ താടിയെല്ലോ കീഴ്താടിയെല്ലോ അല്ലെങ്കിൽ രണ്ടുമോ കൃത്യമല്ലാതെ വളരുന്ന അവസ്ഥയിലോ കൂർക്കം വലിയോ താടിയിലെ അസ്ഥിബന്ധത്തിനു വരുന്ന അസുഖങ്ങളോ അല്ലെങ്കിൽ കാഠിന്യം ഏറിയ ദന്ത്രവൈകൃതമോ ഉള്ളവരിൽ അതിനുള്ള ചികിത്സയായി ചെയ്യുന്ന ഒരു ശസ്ത്രക്രിയാരീതിയാണ് ഓർത്തോഗ്നാത്തിക് ശസ്ത്രക്രിയ.
മക്സില്ലോ ഫേഷ്യൽ സർജറി നിപുണരോ പ്ലാസ്റ്റിക് സർജറി വിദഗ്ദരോ അല്ലെങ്കിൽ ജനറൽ സർജറി വിദഗ്ദരോ ആണ് ഈ ശസ്ത്രക്രിയ ചെയ്യുന്നത്.
സാധാരണയായി ഇവയെ ഓസ്റ്റിയോട്ടമികൾ എന്നു വിളിക്കുന്നു.
ഓർത്തോഗ്നാത്തിക് ശസ്ത്രക്രിയയുടെ ഉത്ഭവം ഓറൽ സർജറി വകുപ്പിൽ ഉൾപ്പെടുന്നു, ആഘാതം സംഭവിച്ചതോ സ്ഥാനഭ്രംശം സംഭവിച്ചതോ ആയ പല്ലുകൾ ശസ്ത്രക്രിയയിലൂടെ നീക്കം ചെയ്യുന്നതുമായി ബന്ധപ്പെട്ട അടിസ്ഥാന പ്രവർത്തനങ്ങൾ ആണ് ഓറൽ സർജറിയിൽ ഉൾപ്പെടുന്നത്.
മാലൊക്ലൂഷൻ അഥവാ ദന്തവൈകൃതം, സ്കെലിട്ടൽ മാലൊക്ക്ലുഷൻ അഥവാ താടിയെല്ലിലെ സ്ഥാന ഭ്രംശം എന്നിവയ്ക്കുള്ള ദന്ത ചികിത്സകൾക്കൊപ്പമോ അതോ തനിച്ചോ ഓർത്തോഗ്നാത്തിക് ശസ്ത്രക്രിയ ചെയ്തു വരുന്നു.
1849-ൽ ഡോ. സൈമൺ പി. ഹുല്ലിഹെനിൽ നിന്നുള്ള ഓർത്തോഗ്നാത്തിക് സർജറിയുടെ ആദ്യത്തെ പ്രസിദ്ധീകരിച്ച കേസുകളിൽ ഒന്ന്.
യഥാർത്ഥത്തിൽ ഹരോൾഡ് ഹാർഗിസ് ആണ് ഓർത്തോഗ്നാത്തിക് ശസ്ത്രക്രിയ എന്ന പേരു ആദ്യമായി രൂപപ്പെടുത്തിയത്.
ഇത് ആദ്യം ജർമ്മനിയിൽ കൂടുതൽ പ്രചാരം നേടി.
പിന്നീട് ബൈലാറ്ററൽ സജിറ്റൽ സ്പ്ലിറ്റ് ഓസ്റ്റിയോടോമി (ബിഎസ്എസ്ഒ) വികസിപ്പിച്ച ഹ്യൂഗോ ഒബ്‌വെഗെസർ ആണ് ഇത് കൂടുതൽ പ്രചാരത്തിലാക്കിയത്.
പിളർന്ന അണ്ണാക്ക് പോലുള്ള അപായ രോഗങ്ങളുടെ ചികിത്സയ്ക്കും ഈ ശസ്ത്രക്രിയ ഉപയോഗിക്കുന്നു.
സാധാരണഗതിയിൽ, വായയിലൂടെയാണ് ശസ്ത്രക്രിയ നടത്തുന്നത്, അവിടെ താടിയെല്ല് മുറിച്ച്, നീക്കി, പരിഷ്‌ക്കരിച്ച്, മാലോക്ലൂഷൻ അല്ലെങ്കിൽ ഡെന്റോഫേഷ്യൽ വൈകല്യം ശരിയാക്കാൻ ക്രമീകരണം ചെയ്യുന്നു.
"ഓസ്റ്റിയോടോമി" എന്ന വാക്കിന്റെ അർത്ഥം ശസ്ത്രക്രിയയിലൂടെയുള്ള അസ്ഥി വിഭജനം എന്നാണ്.
വർഗ്ഗീകരണം ഹെമി മാൻഡിബുലാർ അറ്റ്രോഫി ഉള്ള ഒരു രോഗിയിൽ ബീ.
എസ്.എസ്.ഓ. ശസ്ത്രക്രിയ ചെയ്തിരിക്കുന്നു,
ഓസ്റ്റിയോട്ടമി അഥവാ ഓസ്റ്റിയോടോമി എന്നി വിളിക്കുന്ന അസ്ഥികളെ മുറിച്ച് സ്ഥാനം മാറ്റി വയ്ക്കുന്ന ശസ്ത്രക്രിയയാണിത് അടിസ്ഥാനപരമായി.
ലീഫോ എന്ന ശസ്ത്രജ്ഞൻ രൂപീകരിച്ച താടിയെല്ലിന്റെ ഒടിയലിന്റെ വർഗ്ഗീകരണവുമായി ബന്ധപ്പെട്ടാണ് ഈ ശസ്ത്രക്രിയയുടെ വർഗ്ഗീകരണവും ചെയ്യുന്നത്.
ഇതനുസരിച്ച് ലീ ഫോ 1, ലീഫോ 2 , ലീഫോ 3 , എന്നീ വർഗീകരണങ്ങൾ കൂടാതെ ബൈലാറ്ററൽ സാജിറ്റൽ സ്പ്ലിറ്റ് ( ബി.എസ്.എസ്. ഓ .) അഡ്വാന്സ്മെന്റ് അല്ലെങ്കിൽ റിട്രോപൊസിഷനിങ്ങ്, സുപ്പീരിയർ റീപൊസിഷനിങ്ങ് , ഐ.എം.ഡി.ഓ .
, കസ്റ്റം പീക്ക് 7 , സാർമേ എന്നിവയും കസ്റ്റം ബൈമാക്സ് ഓസ്റ്റിയോട്ടമി എന്നിവയുമാണ് പ്രധാനമായും ചെയ്യുന്ന ശസ്ത്രക്രിയകൾ.
കേരളത്തിൽ ഓർത്തോഗ്നത്തിക് സർജറിയുടെ അഗ്രഗാമി ആയി അറിയപ്പെടുന്നത് വർഗീസ് മാണി ആണ് .
കൂടാതെ അജു ഊമ്മൻ ജോർജ്ജ് പോലുള്ള മറ്റു മാക്സില്ലോ ഫേഷ്യൽ സർജന്മാരും ആദ്യകാലങ്ങളിൽ ഒര്തോഗ്നത്തിക് സർജറികൾ ചെയ്തു വന്നിരുന്നു.
മിക്ക ഡെന്റൽ കോളേജുകളിലും ഓർത്തോഗ്നത്തിക് സർജജറികൾ ചെയ്തു വരുന്നുണ്ട്.
റഫറൻസുകൾ ↑ {{ cite book }} :  CS1 maint: location missing publisher ( link ) CS1 maint: others ( link ) ↑
ഓർത്തഡോൿസ്‌ സഭകൾ ഇംഗ്ലീഷ് വിലാസം https://ml.wikipedia.org/wiki/Orthodox_Churches
കത്തോലിക്കാ-പ്രൊട്ടസ്റ്റന്റ് വിഭാഗങ്ങളിൽ പെടാത്ത മുഖ്യ ക്രിസ്തീയസഭാ വിഭാഗങ്ങളാണ് വിവിധ ഓർത്തഡോക്സ് സഭകൾ (Orthodox Churches).
ബൈസാന്ത്യൻ സാമ്രാജ്യത്തിൽ ഗ്രീക്ക് ഭാഷ സംസാരിച്ചിരുന്ന പ്രദേശങ്ങളിൽ ഉടലെടുത്ത ക്രിസ്ത്യൻ സഭയെ അല്ലെങ്കിൽ സഭകളുടെ കൂട്ടായ്മയെ പൗരസ്ത്യ ഓർത്തഡോക്സ് സഭ എന്നു വിവക്ഷിക്കുന്നു.
ബൈസാന്ത്യൻ സാമ്രാജ്യത്തിനു പുറത്തുണ്ടായിരുന്നതും ഗ്രീക്ക് ഭാഷാ പ്രദേശങ്ങളല്ലാത്തതുമായ അർമേനിയ , എത്യോപ്യ തുടങ്ങിയ നാടുകളിൽ ആദിമ നൂറ്റാണ്ടുകളിൽ രൂപംകൊണ്ട സഭകൾ ഓറിയന്റൽ ഓർത്തഡോക്സ് സഭകൾ എന്നറിയപ്പെടുന്നു.
ശരിയായ അല്ലെങ്കിൽ സത്യമായ എന്നർത്ഥമുള്ള ഓർത്തോസ് , വിശ്വാസം, അഭിപ്രായം, സ്തോത്രം, പുകഴ്ച എന്നൊക്കെ അർത്ഥം വരുന്ന ഡോക്സോസ് എന്നീ ഗ്രീക്ക് പദങ്ങൾ ചേർന്നാണ് സത്യ വിശ്വാസം, ശരിയായ സ്തുതിപ്പ് എന്നൊക്കെ അർത്ഥമുള്ള ഓർത്തഡോക്സ് എന്ന പദം രൂപം കൊണ്ടത്.
വിപുലവും പുരാതനവുമായ ആരാധനാക്രമങ്ങൾ ഓർത്തഡോക്സ് സഭകൾ ഉപയോഗിക്കുന്നു.
ഓർത്തഡോക്സ് സഭകൾക്കിടയിൽ പൗരസ്ത്യ ഓർത്തഡോക്സ് , ഓറിയന്റൽ ഓർത്തഡോക്സ് എന്നിങ്ങനെ രണ്ടു വിഭാഗങ്ങളുണ്ട്.
ഇരു വിഭാഗങ്ങളും തമ്മിൽ കൂദാശാപരമായ സംസർഗ്ഗമില്ല.
ഇതുകൂടാതെ അസ്സീറിയൻ പൗരസ്ത്യ സഭ , പുരാതന പൗരസ്ത്യ സഭ എന്നീ രണ്ടു സ്വതന്ത്ര സഭകളും.
ഗ്രീസ്, റഷ്യ, ഉക്രൈൻ, ബെലാറസ്, ബൾഗേറിയ, റുമേനിയ, സെർബിയ, ജോർജിയ തുടങ്ങിയ രാജ്യങ്ങളിലെ പ്രധാന മതവും മധ്യപൂർവ്വ രാജ്യങ്ങളിലെ ഗണ്യമായ ന്യൂനപക്ഷമതവുമാണ് പൗരസ്ത്യ ഓർത്തഡോക്സ് സഭ.
എത്യോപ്യയിലെയും അർമേനിയയിലെയും പ്രധാന മതവും  ഈജിപ്തിലെ പ്രധാന ന്യൂനപക്ഷമതവിഭാഗവുമാണ് ഓറിയന്റൽ ഓർത്തഡോക്സ്.
തെക്കൻ ഏഷ്യയിലും തെക്ക്-പടിഞ്ഞാറൻ ഏഷ്യയിലും ഓറിയന്റൽ ഓർത്തഡോക്സ് വിഭാഗത്തിലുള്ള വിശ്വാസികളുണ്ട്.
ചരിത്രം കോൺസ്റ്റന്റിനേപ്പാളിലെ എക്യൂമെനിക്കൽ പാത്രിയർക്കീസ് ബർത്തലോമിയ ഒന്നാമൻ, പൗരസ്ത്യ ഓർത്തഡോക്സ് സഭയിലെ സമന്മാരിൽ മുമ്പനായ മേലധ്യക്ഷൻ കല്ക്കിദോൻ സുന്നഹദോസും പിളർപ്പും കോപ്റ്റിക് ഓർത്തഡോക്സ് സഭയുടെ പോപ്പ് തേവോദോറസ്, ഓറിയന്റൽ ഓർത്തഡോക്സ് സഭാ മേലധ്യക്ഷന്മാരിലൊരാൾ
ക്രിസ്തുവർഷം 451-ൽ കൂടിയ കൽക്കിദോൻ സുന്നഹദോസ് വരെ വിവിധ പ്രദേശങ്ങളിൽ നിലവിലിരുന്ന സഭകൾ വിശ്വാസപരമായ ഐക്യത്തിൽ ഏകസഭയെന്ന നിലയിൽ വർത്തിച്ചിരുന്നു.
ഈ സുന്നഹദോസിൽ യേശുവിന്റെ ദൈവ-മനുഷ്യ പ്രകൃതങ്ങൾക്ക് നൽകപ്പെട്ട ദൈവശാസ്ത്രപരമായ നിർവ്വചനം രൂക്ഷമായ അഭിപ്രായ വ്യത്യാസങ്ങൾക്കിടയാക്കുകയും സഭകൾ ഇരുവിഭാഗങ്ങളായി ചേരിതിരിയുകയും ചെയ്തു.
ക്രിസ്തീയ സഭയിൽ ഇന്നും നിലനിൽക്കുന്ന ഏറ്റവും പുരാതനമായ പിളർപ്പാണു് കല്ക്കിദോൻ സുന്നഹദോസിനെ തുടർന്നുണ്ടായ ഈ പിളർപ്പ്.
റോമാ സാമ്രാജ്യത്തിലെ നാലു് പാത്രിയർക്കാസനങ്ങളിൽ (patriarchates) കൽക്കദോൻ സുന്നഹദോസ് തീരുമാനങ്ങളെ അംഗീകരിച്ച റോമാ(റോമൻ കത്തോലിക്കാ സഭ) പാത്രിയർക്കാസനവും കുസ്തന്തീനോപൊലിസ്(കോൺസ്റ്റാന്റിനോപ്പിൾ) പാത്രിയർക്കാസനവും കൽക്കദോൻ സഭകൾ എന്നു അറിയപ്പെട്ടു.
കൽക്കദോൻ സുന്നഹദോസിലൂടെ ഇവർ അംഗീകരിച്ച ക്രിസ്തുശാസ്ത്ര നിലപാടിനെ ഡയോഫിസൈറ്റിസം (ഇരുസ്വഭാവവാദം) എന്നു അറിയപ്പെടുന്നു.
അലക്സാന്ത്രിയൻ(ഈജിപ്ത്, എത്യോപ്യ)  പാത്രിയർക്കാസനവും അന്ത്യോഖ്യൻ(സിറിയ) പാത്രിയർക്കാസനവുമാണു് സുന്നഹദോസ് വിരുദ്ധ നിലപാടെടുത്തതു്.
റോമാസാമ്രാജ്യത്തിന് പുറത്തു് അക്കാലത്തുണ്ടായിരുന്ന ആർമീനിയൻ സഭയും ഇവരോടു യോജിച്ചു.
അകൽക്കദോന്യ സഭകൾ എന്ന് അറിയപ്പെട്ട ഇവർ പിൽക്കാലത്ത് ഓറിയന്റൽ ഓർത്തഡോക്സ് എന്ന് പേരു സ്വീകരിച്ചു.
കല്ക്കിദോന്യസഭകളെന്ന നിലയിൽ ഒന്നിച്ചു് നിന്ന റോമാ(കത്തോലിക്കാ സഭ) പാത്രിയർക്കാസനവും കുസ്തന്തീനോപൊലിസ് (ബൈസാന്ത്യൻ സഭ) പാത്രിയർക്കാസനവും  ആറാം നൂറ്റാണ്ടോടെ യഥാക്രമം പാശ്ചാത്യ റോമാസാമ്രാജ്യത്തിലെയും പൗരസ്ത്യ റോമാസാമ്രാജ്യത്തിലെയും(ബൈസാന്ത്യം) ഔദ്യോഗിക സഭകളായി മാറിയിരുന്നു.
പിൽക്കാല അധികാരമാത്സര്യങ്ങളും വിശ്വാസതർക്കങ്ങളും ഇവരുടെ ഐക്യത്തെയും ഉലച്ചു.
കുസ്തന്തീനോപൊലിസ് പാത്രിയർക്കാസനത്തിൽ ഉൾപ്പെട്ടിരുന്ന സഭകൾ പൗരസ്ത്യ ഓർത്തഡോക്സ് സഭ എന്ന പൊതുനാമത്തിൽ അറിയപ്പെടുന്നു.
പുനരൈക്യശ്രമങ്ങൾ
പൗരസ്ത്യ ഓർത്തഡോക്സ് , ഓറിയന്റൽ ഓർത്തഡോക്സ്  സഭകൾ തമ്മിൽ നൂറ്റാണ്ടുകളായി  തങ്ങളെ ഭിന്നിപ്പിച്ചിരിക്കുന്ന പിളർപ്പുകളെ ഇല്ലാതാക്കുവാനുള്ള  സംവാദങ്ങൾ പുരോഗമിക്കുന്നുണ്ട്.
ഈ സംവാദങ്ങൾ ഒരു വലിയ അളവ് പരസ്പര ധാരണകളിലേക്കും സംയുക്ത പ്രസ്താവനകളിലേക്കും വളർന്നെങ്കിലും കൂദാശാപരമായി പൂർണ്ണ സംസർഗ്ഗത്തിലെത്തിയിട്ടില്ല.
ആരാധനാ ക്രമം
ലത്തീൻ ആരാധനാക്രമത്തെ അടിസ്ഥാനമാക്കിയുള്ള പാശ്ചാത്യ റീത്ത് ഓർത്തഡോക്സ് വിഭാഗത്തിൽ പെട്ട കുറച്ച് ഇടവകകൾ  ഒഴികെയുള്ള പൗരസ്ത്യ ഓർത്തഡോക്സ് സഭയിലെ ദേവാലയങ്ങളിൽ ബൈസാന്ത്യൻ ക്രമത്തിലുള്ള ആരാധനക്രമമാണ് എല്ലാ ഭാഷകളിലും ഉപയോഗിക്കുന്നത്.
എന്നാൽ ഇതിൽ നിന്നും വ്യത്യസ്തമായി ഓറിയന്റൽ ഓർത്തഡോക്സ് സഭകളിൽ വളരെ വൈവിധ്യമാർന്ന ആരാധനാക്രമങ്ങൾ നിലവിലിരിക്കുന്നു.
കേരളത്തിലെ ഓർത്തഡോക്സ് സഭകൾ
കേരളത്തിലെ ഓർത്തഡോക്സ് സഭകൾ ഓറിയന്റൽ വിഭാഗത്തിൽ ഉൾപ്പെടുന്നവയാണ്.
ഓറിയന്റൽ ഓർത്തഡോക്സ് സഭകളിലെ ആറ് അംഗസഭകളിലെ രണ്ടെണ്ണമാണ് മലങ്കര ഓർത്തഡോക്സ് സുറിയാനി സഭ (ഇന്ത്യൻ ഓർത്തഡോക്സ്‌ സഭ)യും യാക്കോബായ സുറിയാനി ക്രിസ്ത്യാനി സഭ ഉൾപ്പെടുന്ന സുറിയാനി ഓർത്തഡോക്സ്‌ സഭയും .
ഓറിയന്റൽ സഭാകുടുംബത്തിലെ അംഗസഭയല്ലെങ്കിലും ഓറിയന്റൽ വിശ്വാസവും പാരമ്പര്യങ്ങളും പുലർത്തുന്ന കേരളത്തിലെ മറ്റൊരു സഭയാണ് മലബാർ സ്വതന്ത്ര സുറിയാനി സഭ .
൧ സ്തുതി ചൊവ്വാക്കപ്പെട്ട വിശ്വാസം എന്ന് പഴയ മലയാളം പരിഭാഷ.
൨ ഓറിയന്റൽ എന്ന വാക്കിനും പൗരസ്ത്യം എന്നർത്ഥമുള്ളതിനാൽ ഈ പേരുകൾ ചിലപ്പോൾ ആശയക്കുഴപ്പമുണ്ടാക്കാറുണ്ട്.
൩ കൽക്കദോന്യ സഭകൾ ഓറിയന്റൽ ഓർത്തഡോക്സ് സഭകളെ മോണോഫിസൈറ്റ് അഥവാ ഏകസ്വഭാവവാദ സഭകൾ എന്നു വിശേഷിപ്പിക്കാറുണ്ടെങ്കിലും  ഈ വിശേഷണത്തെ തിരസ്കരിക്കുന്ന ഓറിയന്റൽ ഓർത്തഡോക്സ് സഭകൾ തങ്ങളുടെ ക്രിസ്തുശാസ്ത്രത്തെ മിയാഫിസൈറ്റിസം എന്നു വിളിക്കുന്നു.
അവലംബം 1 2 {{ cite web }} : Italic or bold markup not allowed in: | publisher= ( help ) ↑ ↑ ഗ്രോത്ത് ഇൻ എഗ്രിമെന്റ് II, by Jeffrey Gros, Harding Meyer, William G. Rusch (Eerdmans Publishing, 2000 ISBN 978-2-8254-1329-6) അധ്യായം VIII: പൗരസ്ത്യ ഓർത്തഡോക്സ്-ഓറിയന്റൽ ഓർത്തഡോക്സ് സംവാദം
ഓർത്തൊഗോണിയോസോറസ് ഇംഗ്ലീഷ് വിലാസം https://ml.wikipedia.org/wiki/Orthogoniosaurus
ഇന്ത്യയിലെ ജബൽപൂരിലെ ലമെട്ട എന്ന ശില ക്രമത്തിൽ നിന്നും ഫോസ്സിൽ കിട്ടിയിട്ടുള്ള ഒരു ദിനോസർ ആണ് ഓർത്തൊഗോണിയോസോറസ് .
ക്രിറ്റേഷ്യസ്‌ കാലത്തിന്റെ അന്ത്യത്തിൽ ജീവിച്ചിരുന ഇവ തെറാപ്പോഡ വിഭാഗത്തിൽ പെട്ടതായിരുന്നു.
കണ്ടു കിട്ടിയ ഫോസ്സിൽ ഭാഗങ്ങൾ കുറച്ചു പല്ലുകളും താടി എല്ലിന്റെ കുറച്ചു കഷ്ണങ്ങളും ആണ് .
നോമെൻ ഡുബിയും ആണ് ഇതിൽ കൂടുതൽ വിവരങ്ങൾ ഇപ്പോൾ ലഭ്യം അല്ല.
ഓർഡർ ഓഫ് ദി പീപ്പിൾസ് ഹീറോ ഇംഗ്ലീഷ് വിലാസം https://ml.wikipedia.org/wiki/Order_of_the_People%27s_Hero ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
Order of the People's Hero.
യുഗോസ്ലാവിയയിലെ ധീരതയ്ക്കുള്ള രണ്ടാമത്തെ വലിയ സൈനിക പുരസ്കാരമായിരുന്നു ഓർഡർ ഓഫ് ദി പീപ്പിൾസ് ഹീറോ .
അവലംബം Narodni heroji Jugoslavije (People's Heroes of Yugoslavia), "Mladost", Belgrade , 1975 ( Error: {{Link language}}: unrecognized language code: hbs ഭാഷയിൽ) {{ cite book }} : External link in | location= ( help ) CS1 maint: location ( link ) External links People's Heroes of Yugoslavia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.